Ülikooli õhkkond on kõike muud kui rahulikku teaduslikku tööd soodustav. Suurt vaeva nähakse ülikooles ühisvaimu  treneerimisega, tahetakse õppejõude rohkem sotsialiseerida, et murda vana barjääri üliõpilaste ja professorite vahel, ühised kehalised harjutused teevad siin oma töö. Rektori kirjavahetusest õppe­jõududega selgub, et neil on sunduslik osa võtta üliõpilaskonna gümnastlikest demonstratsioonest - et sel teel väljendada ühtsust üliõpilaskonnaga. Igas ülikoolis ilmub ametlik bülletään, mis saadetakse 2 korda kuus õppejõududele, kus esimesel leheküljel seisab hoiatus "ainult ametlikuks tarvitamiseks" ja "publikatsioonid  lubatud minu nõusolekul". Neid jälgides selgub, et on keelatud kirjutada teaduslikes ajakirjus artikleid, neid enne rektorile esitamata. Igaüks on kohustatud kohe teatama, kui ta on saanud mingi kutse välismaal esinemi­seks või mõnest pidust osa võtmiseks. Sellseid kutseid võib jällegi vastu võtta ainult ministri nõusolekul, üldse peab 6 nädalat ette teatama, kui keegi kavatseb osa võtta mingist koosolekust välismaal, loenguid pidada või uurimist teostada. Uurimiste teostamiseks välismaal antavat äärmiselt  napilt summasid.